ORDE do 17 de xuño de 2005 pola que se aproba a conta xeral de liquidación e se distribúe o caudal remanente da herdanza intestada de Emilio López García.
CONSELLERÍA DE ECONOMÍA E FACENDA — III. OUTRAS DISPOSICIÓNS — 12/08/2005

Antecedentes.
Por comunicación do Xulgado de Primeira Instancia número oito da Coruña iniciouse o expediente para o recoñecemento da Comunidade Autónoma de Galicia como herdeira do ab intestato de Emilio López García, de acordo co disposto nos artigos 153 e 154 da Lei 4/1995, do 24 de maio, do dereito civil de Galicia, que regulan a sucesión intestada a favor da Comunidade Autónoma de Galicia.
Emilio López García, co derradeiro domicilio na Coruña, finou o 13 de xaneiro de 2000 sen ter outorgado testamento, datos que quedan acreditados no Rexistro Civil da Coruña e mediante certificación do Rexistro Xeral de Actos de Derradeiras Vontades, segundo o Xulgado de Primeira Instancia número oito da Coruña.
Por auto de declaración de herdeiros 25/2002, do 26 de xuño de 2002, o Xulgado de Primeira Instancia número oito da Coruña declarou vacante a súa herdanza adxudicando esta á Comunidade Autónoma de Galicia.
O 15 de abril de 2004 publicouse no Diario Oficial de Galicia o anuncio polo que se daba publicidade á apertura do prazo de información pública do dito expediente, sendo con data do 26 de abril de 2004 e no prazo previsto, cando a Asociación de Padres de Niños Paralíticos Cerebrales de A Coruña, Aspace, solicitou a súa inclusión na repartición da citada herdanza.
Fundamentos xurídicos.
Lei 4/1995, do 24 de maio, do dereito civil de Galicia, artigos 153 e 154.
Decreto 94/1999, do 25 de marzo, sobre réxime administrativo da sucesión intestada a favor da Comunidade Autónoma de Galicia.
Lei 3/1985, do 12 de abril, do patrimonio da Comunidade Autónoma galega.
Decreto 50/1989, do 9 de marzo, polo que se aproba o regulamento que executa a Lei 3/1985.
Lei 30/1992, do 26 de novembro, de réxime xurídico das administracións públicas e do procedemento administrativo común.
Código Civil.
Adoptadas pola Secretaría Xeral e do Patrimonio as oportunas medidas de conservación e administración, presentada a conta xeral de liquidación da herdanza e feitas as correspondentes propostas de distribución do caudal hereditario,
RESOLVO:
Primeiro.-Estimar conforme a seguinte conta xeral de liquidación da herdanza de Emilio López García:
Bens e dereitosValor
-Tesouraría:
Diñeiro en efectivo44,41 A
Caixagalicia, nº c/c 2091 0009 40 3000099382504,42 A
Caixagalicia, nº c/c 2091 0009 43 300014570785,03 A
Total de bens e dereitos633,86 A
-Gastos:
Rexistro da Propiedade nº 1 Santiago de Compostela10,46 A
Total líquido623,40 A
Segundo.-Tendo en conta:
-O caudal remanente líquido resultante: 623,40 A.
-Os pagamentos realizados pola Consellería de Economía e Facenda: 10,46 A.
-A solicitude realizada por Aspace dentro do prazo establecido e tendo en conta que o ámbito de actuación da asociación coincide co do último domicilio do falecido.
a) Ordenar o destino de 10,46 A á Consellería de Economía e Facenda en compensación dos pagamentos realizados por este departamento a conta do citado caudal hereditario.
b) En atención ao destino cultural ou asistencial a que están afectos os bens hereditarios, á preferencia da radicación dos establecementos e institucións que poden ser beneficiarias e as solicitudes presentadas, adxudicar o total líquido da herdanza por unha cantidade de 623,40 A á Asociación de Padres de Niños Paralíticos Cerebrales (Aspace), entidade de iniciativa social radicada no derradeiro lugar de residencia do causante, que se compromete a destinar o citado importe a finalidades de asistencia social e benéficas.
Se a cantidade adxudicada non se aplicase ao fin comprometido no prazo dun ano, contado desde o momento da súa entrega, porcederá á reversión dos ditos cartos á Comunidade Autónoma de Galicia de conformidade co disposto no artigo 87 do regulamento da Lei 3/1985, do 12 de abril, do patrimonio da Comunidade Autónoma galega.
Terceiro.-Esta resolución pon fin á vía administrativa e contra dela poderase interpoñer recurso potestativo de reposición no prazo dun mes, contado desde o día seguinte ao da súa notificación, perante este órgano administrativo de conformidade cos artigos 107, 109 e 116 da Lei 30/1992, de réxime xurídico das administracións públicas e do procedemento administrativo común; ou ben directamente recurso contencioso-administrativo no prazo de dous
meses, contados a partir do día seguinte ao da súa notificación, perante a Sala do Contencioso-Administrativo do Tribunal Superior de Xustiza de Galicia, conforme ao disposto nos artigos 46, 10 e 14 da Lei 29/1998, reguladora da xurisdición contencioso-administrativa, sen prexuízo de que o interesado considere exercitar calquera outro recurso que estime oportuno.
Santiago de Compostela, 17 de xuño de 2005.
José Antonio Orza Fernández
Conselleiro de Economía e Facenda